KTC ผนึกพันธมิตรเปิดช่องทางชำระเงินรูปแบบใหม่ “Garmin Pay”
KTC ผนึกพันธมิตรเปิดช่องทางชำระเงินรูปแบบใหม่ “Garmin Pay”
19 พ.ย. 2561

นางพิทยา วรปัญญาสกุล (กลางขวา) รองประธานเจ้าหน้าที่บริหาร – ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC ร่วมกับ นายไกรรพ เหลืองอุทัย (กลางซ้าย) ผู้จัดการทั่วไป บริษัท จีไอเอส จำกัด ร่วมด้วย นางสาวไอลีน ชูว (ขวา) ผู้จัดการฝ่ายพัฒนาตลาด (Head of Market Development) ประจำประเทศไทยและเมียนมาร์ และนายสุริพงษ์ ตันติยานนท์ (ซ้าย) ผู้จัดการ วีซ่า ประจำประเทศไทย นำเสนอการชำระเงินรูปแบบใหม่ “Garmin Pay”
สำหรับสมาชิกบัตรเครดิตเคทีซี วีซ่า หรือเคทีซี มาสเตอร์การ์ด ผ่านนาฬิกายอดอัจฉริยะ “Garmin” เพื่อตอบโจทย์ไลฟ์สไตล์ของสมาชิกที่รักสุขภาพ ทันสมัย และสนใจในเทคโนโลยีใหม่ๆ ที่มีทั้งความสะดวกและปลอดภัย
โดยในช่วงแรก เคทีซีได้จัดโปรโมชั่นเพื่อให้สมาชิกได้ใช้บริการ Garmin Pay ด้วยการมอบเครดิตเงินคืน 5% เมื่อสมาชิกทำรายการชำระเงินด้วยบัตรเครดิตเคทีซี วีซ่า หรือเคทีซี มาสเตอร์การ์ด ผ่าน Garmin Pay ตั้งแต่ 5 รายการขึ้นไป/บัตร/เดือน (ยอดใช่จ่ายรวมสูงสุดไม่เกิน 5,000 บาท/บัตร/เดือน) ตั้งแต่วันที่ 15 พฤศจิกายน 2561 ถึง 31 ธันวาคม 2561